Armand Samuel de Marescot

Armand Samuel de Marescot, cont, peui marchèis, a l'era nassù a Tours ël 1m ëd mars dël 1758 e a l'é mòrt a Montoire j 2 ëd novèmber dël 1832.
General ëd brigà, peui ëd division a 36 agn, a l'ha dirigiù squasi tuti j'assedi dj'armade napoliòniche.
Ant ël 1797 a l'é comandant an cap dël geni ant l'armada dël Ren, peui an cola d'Almagna.
Ij 5 ëd gené dël 1800 a dventa ispetor general dël geni e ël Prim Cònsul a j'afida ël comand dël geni dl'armada 'd riserva.
Dnans a Bar a l'é chiel ch'a dà 'n giudissi precis ansima a l'amportansa ëd col fòrt e a le dificoltà ch'a presentava, pijà sot-gamba d'lë stat magior dl'armada, giudissi ch'a fortiss a Berthier e al Prim Cònsul.
Comandant sever e precis a sostnìa con decision ij sò proget an discussion ës-ciasse ëdcò con Napoleon an përson-a.
Chiel-si a j'arconossìa la capacità e la coretëssa e a lo apressiava, ma a smija che tuti doi daré dle formalità dij sò rëncontr a stërmavo na ressìproca antipatìa ch'a l'han mai manifestà an manera duverta.

Marescot, Armand Samuel